5.4.2023
EL
Επίσημη Εφημερίδα της Ευρωπαϊκής Ένωσης
C 125/405 Τετάρτη 14 Σεπτεμβρίου 2022
(8α)
Οι συνθήκες που θεωρούνται αναγκαίες για την εκμετάλλευση των δυνατοτήτων των ανανεώσιμων πηγών ενέργειας στις θάλασσες και τους ωκεανούς της Ευρώπης, περιλαμβανομένων όσων αφορούν τα νησιά και τις εξόχως απόκεντρες περιοχές, ποικίλλουν.
Συνεπώς, η Ευρωπαϊκή Ένωση έχει δεσμευτεί να καθιερώσει εναλλακτικές τεχνολογίες οι οποίες έχουν τη δυνατότητα να μην επηρεάζουν αρνητικά το θαλάσσιο περιβάλλον αυτών των περιοχών ειδικού ενδιαφέροντος.
(8β)
Προκειμένου να αξιοποιηθεί το δυναμικό ανανεώσιμων πηγών ενέργειας όλων των ευρωπαϊκών θαλασσών και ωκεανών, πρέπει να ληφθούν υπόψη η γεωγραφική ποικιλομορφία και οι εναλλακτικές χρήσεις του θαλάσσιου περιβάλλοντος, ενώ απαιτείται ένα ευρύτερο σύνολο τεχνολογικών λύσεων.
Τέτοιες λύσεις περιλαμβάνουν την ηλιακή υπεράκτια αιολική ενέργεια ή αυτή από πλωτές πλατφόρμες, την κυματική, τη ρευματική και την παλιρροϊκή ενέργεια, την απόκλιση θερμικών ή αλατούχων κλίσεων, τη θαλάσσια θέρμανση και ψύξη, τη γεωθερμική ενέργεια και τη θαλάσσια βιομάζα (φύκια).
(8γ)
Η υλοποίηση έργων ανανεώσιμων πηγών ενέργειας σε αγρούς και σε γεωργικές εκτάσεις εν γένει θα πρέπει να διέπεται από τις αρχές της αναλογικότητας, της συμπληρωματικότητας και της αντιστάθμισης.
Τα κράτη μέλη θα πρέπει να μεριμνούν για την ομαλή ανάπτυξη των εν λόγω έργων προκειμένου να αποφεύγεται η απώλεια γεωργικής γης, ενώ θα πρέπει να ενθαρρύνεται η ανάπτυξη και η χρήση κατάλληλων τεχνολογιών που εξασφαλίζουν τη συμβατότητα μεταξύ της παραγωγής ενέργειας από ανανεώσιμες πηγές και της γεωργικής και κτηνοτροφικής παραγωγής.
(9)
Η αγορά συμφωνιών αγοράς ηλεκτρικής ενέργειας από ανανεώσιμες πηγές αναπτύσσεται ραγδαία και παρέχει μια συμπληρωματική λύση για την αγορά παραγωγής ηλεκτρικής ενέργειας από ανανεώσιμες πηγές, επιπλέον των καθεστώτων στήριξης από τα κράτη μέλη ή της απευθείας πώλησης στη χονδρική αγορά ηλεκτρικής ενέργειας.
Ταυτόχρονα, οι συμφωνίες αυτές παρέχουν στον παραγωγό την εγγύηση ενός ορισμένου εισοδήματος, ενώ ο χρήστης μπορεί να επωφεληθεί από μια σταθερή τιμή ηλεκτρικής ενέργειας.
Η αγορά συμφωνιών αγοράς ηλεκτρικής ενέργειας από ανανεώσιμες πηγές εξακολουθεί να περιορίζεται σε μικρό αριθμό κρατών μελών και σε μεγάλες εταιρείες, ενώ σημαντικά διοικητικά, τεχνικά και οικονομικά εμπόδια εξακολουθούν να υφίστανται σε μεγάλα τμήματα της αγοράς της Ένωσης.
Εκτός από τις συμβάσεις αγοράς ενέργειας από ανανεώσιμες πηγές, η Επιτροπή θα αξιολογήσει τους φραγμούς για την ανάπτυξη συμβάσεων αγοράς ενέργειας από ανανεώσιμες πηγές για τη θέρμανση και την ψύξη, οι οποίες θα διαδραματίσουν αυξανόμενο ρόλο στην επίτευξη των στόχων της ΕΕ για το κλίμα και τις ανανεώσιμες πηγές ενέργειας.
Τα υφιστάμενα μέτρα του άρθρου 15 για την ενθάρρυνση της υιοθέτησης συμφωνιών αγοράς ηλεκτρικής ενέργειας από ανανεώσιμες πηγές θα πρέπει συνεπώς να ενισχυθούν περαιτέρω, με τη διερεύνηση της χρήσης εγγυήσεων πιστώσεων για τη μείωση των οικονομικών κινδύνων των εν λόγω συμφωνιών, λαμβάνοντας υπόψη ότι οι εν λόγω εγγυήσεις, όταν είναι δημόσιες, δεν θα πρέπει να παραγκωνίζουν την ιδιωτική χρηματοδότηση.
(10)
Οι υπερβολικά περίπλοκες και υπερβολικά μεγάλης διάρκειας διοικητικές διαδικασίες αποτελούν σημαντικό εμπόδιο για την ανάπτυξη της ανανεώσιμης ενέργειας.
Απαιτείται περαιτέρω εξορθολογισμός των διοικητικών διαδικασιών και των διαδικασιών χορήγησης άδειας προκειμένου να μειωθούν οι διοικητικές επιβαρύνσεις τόσο για τα έργα ανανεώσιμης ενέργειας, όσο και για τα σχετικά έργα για τις υποδομές του δικτύου.
Εντός ενός έτους από την έναρξη ισχύος της παρούσας οδηγίας, η Επιτροπή θα πρέπει να αναθεωρήσει τις κατευθυντήριες γραμμές για τη χορήγηση αδειών για τη συντόμευση και την απλούστευση των διαδικασιών για νέα έργα, την ανανέωση ισχύος και την αναβάθμιση έργων ενέργειας από ανανεώσιμες πηγές.
Στο πλαίσιο αυτών των κατευθυντήριων γραμμών θα πρέπει να αναπτυχθούν βασικοί δείκτες επιδόσεων.
(10α) Οι τοπικές και περιφερειακές αρχές διαδραματίζουν καίριο ρόλο στο να προσεγγίσει περισσότερο η Ευρώπη
την επίτευξη των στόχων της για την ενέργεια και το κλίμα.
Η παραγωγή ενέργειας σε τοπικό επίπεδο είναι ζωτικής σημασίας για την προώθηση της παραγωγής ενέργειας από ανανεώσιμες πηγές, τη μείωση της εξάρτησης από την εξωτερική ενέργεια και τη μείωση των ποσοστών ενεργειακής φτώχειας.
(11)
Τα κτίρια παρουσιάζουν μεγάλες ανεκμετάλλευτες δυνατότητες για αποτελεσματική συμβολή στη μείωση των εκπομπών αερίων του θερμοκηπίου στην Ένωση.
Για την επίτευξη της φιλοδοξίας που ορίζεται στον Ευρωπαϊκό νόμο για το κλίμα αναφορικά με την επίτευξη του στόχου της Ένωσης για κλιματική ουδετερότητα, θα χρειαστεί η απαλλαγή της θέρμανσης και της ψύξης από τις ανθρακούχες εκπομπές στον τομέα αυτόν μέσω αυξημένου μεριδίου παραγωγής και χρήσης ανανεώσιμης ενέργειας, ιδίως στο τοπικό επίπεδο.
Ωστόσο, η πρόοδος στη χρήση ανανεώσιμων πηγών ενέργειας για θέρμανση και ψύξη ήταν στάσιμη την τελευταία δεκαετία, βασιζόμενη σε μεγάλο βαθμό στην αυξημένη χρήση βιομάζας.
Χωρίς τον καθορισμό ενδεικτικών στόχων για την αύξηση της παραγωγής και της χρήσης ανανεώσιμης ενέργειας στα κτίρια, δεν θα υπάρχει δυνατότητα παρακολούθησης της προόδου και εντοπισμού σημείων συμφόρησης που εμποδίζουν την υιοθέτηση των ανανεώσιμων πηγών ενέργειας.
Τα κράτη μέλη θα πρέπει να έχουν τη δυνατότητα να συνυπολογίζουν την απορριπτόμενη θερμότητα και ψύξη στον ενδεικτικό στόχο για την ενέργεια από ανανεώσιμες πηγές στα κτίρια, μέχρι ορίου 20 %, με ανώτατο όριο 54 %.
Επιπλέον, η δημιουργία στόχων θα δώσει ένα μακροπρόθεσμο μήνυμα στους επενδυτές, μεταξύ άλλων για την περίοδο αμέσως μετά το 2030.
Με αυτόν τον τρόπο θα συμπληρωθούν οι υποχρεώσεις που σχετίζονται με την ενεργειακή απόδοση και με την ενεργειακή απόδοση των κτιρίων και